जिले की खबरें
महिला सशक्तिकरण तथा स्वच्छता पर कार्यशाला आज
सिकराय|पंचायतसमिति सभागार में सात मार्च को सुबह 11 बजे महिला सशक्तिकरण तथा स्वच्छता सप्ताह को लेकर कार्यशाला आयोजित होगी। बीडीओ विनय मित्र ने बताया कि कार्यशाला को कलेक्टर नरेश शर्मा, जिला प्रमुख गीता खटाना, प्रधान बादाम देवी तथा जिला परिषद सीईओ सहित अन्य अधिकारी संबोधित करेंगे।
चांवडेडामें भैंरूजी की प्राण प्रतिष्ठा
चांदराना|चांवडेडामें भौंरीलाल प्रजापत के सानिध्य में भैंरूजी मूर्ति की प्राण प्रतिष्ठा हुई। इस अवसर पर हुए भंडारे में हजारों लोगों ने प्रसादी पाई। प्राण प्रतिष्ठा के दौरान पूर्व उपसरपंच रघुनाथ महावर, सज्जनसिंह ठेकला, घनश्याम गुर्जर, नाथूलाल मीणा, सवाईसिंह सहित कई लोगों की मौजूदगी में सरपंच अजीतसिंह ने मंदिर में मूर्ति स्थापित कराई।
सीनियर्सको तिलक लगाकर दी विदाई
कोलवा|राजकीयउच्च प्राथमिक स्कूल मीतरवाड़ी में कक्षा आठ के छात्र-छात्राओं का विदाई समारोह हुआ। इस दौरान बालकों ने सांस्कृतिक कार्यक्रम प्रस्तुत किए।कार्यक्रम में बालकों के तिलक लगाकर उन्हें विदाई दी गई।
लोकअदालत की तैयारी बैठक
दौसा|जिलाविधिक सेवा प्राधिकरण की ओर से 8 अप्रैल को होने वाली राष्ट्रीय लोक अदालत को लेकर सोमवार को जिला एवं सेशन न्यायाधीश फूलचंद झाझड़िया की अध्यक्षता में एडीआर सेंटर में बैठक हुई। बैठक में एडीएम कैलाश चंद शर्मा एवं प्रशासनिक एवं पुलिस अधिकारियों ने भाग लिया। जिला एवं सेशन न्यायाधीश ने राष्ट्रीय लोक अदालत में जिला न्यायालय में लंबित राजस्व से संबंधित अधिक से अधिक प्रकरणों का निस्तारण कराने के निर्देश दिए। प्राधिकरण के सचिव पंकज बंसल ने लोक अदालत के संबंध में जारी किए दिशा निर्देशों के बारे में जानकारी दी।
hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva